Østlig bergmus

Østlig bergmus (Apodemus mystacinus) er en skogmusart som lever i det østlige middelhavsområdet. Den er litt større enn storskogmus. Arten er lett å skille fra andre skogmus på den grå pelsen og de lange værhårene.

Østlig bergmus er utbredt i den asiatiske delen av Tyrkia, Georgia, Nord-Irak og langs middelhavskysten i Syria, Libanon, Israel og nordvestlige Jordan. Den finnes også på Kreta og Rhodos. Arten forekommer fra havnivå opp til 2700 moh. og lever i skog og kratt på berglendt grunn. Den er nattaktiv, og føden består av korn, furufrø, eikenøtter, frukter av johannesbrødtre, snegler og insekter.

Vestlig bergmus (Apodemus epimelas), som forekommer på Balkan, ble tidligere regnet til denne arten. Genetiske studier og detaljer i tennene viser at vestlig bergmus bør regnes som en egen art.

 Litteratur 





 Eksterne lenker 


Kategori:Musefamilien
Kategori:Pattedyr formelt beskrevet i 1877